b'\n_START_ARTICLE_\nLeander Viljanen\n_START_PARAGRAPH_\nLeander Viljanen (1871 \xe2\x80\x93 17. maaliskuuta 1918) oli Tuusulan punakaartin p\xc3\xa4\xc3\xa4llik\xc3\xb6it\xc3\xa4. Ammatiltaan h\xc3\xa4n oli sekaty\xc3\xb6mies. Viljanen istui ennen sis\xc3\xa4llissotaa vankilassa kahdesta taposta, ja ammutti Suomen sis\xc3\xa4llissodan alussa er\xc3\xa4\xc3\xa4n pehtorin, joka ei luovuttanut talon aseita etsij\xc3\xb6ille riitt\xc3\xa4v\xc3\xa4n nopeasti. H\xc3\xa4n oli Suomen kaartin entinen sotilas, ja vannotti poikaansakin olemaan antautumatta el\xc3\xa4v\xc3\xa4n\xc3\xa4. L\xc3\xa4nkipohjan taistelun aikana h\xc3\xa4n ampui itsens\xc3\xa4 kauppias Artturi Kaukosen perunakellarissa. Sotasurmat-projekti merkitsee h\xc3\xa4net taistelussa kaatuneiden joukkoon.'